b'\n_START_ARTICLE_\nNacionalin\xc4\x97 nevyriausybini\xc5\xb3 vystomojo bendradarbiavimo organizacij\xc5\xb3 platforma\n_START_SECTION_\nVeikla\n_START_PARAGRAPH_\nNNVBO platforma siekia aktyviai dalyvauti formuojant ir \xc4\xafgyvendinant vystomojo bendradarbiavimo politik\xc4\x85 Lietuvoje ir Europos S\xc4\x85jungoje, stiprinti VB srityje dirban\xc4\x8di\xc5\xb3 organizacij\xc5\xb3 geb\xc4\x97jimus bei kompetencijas, atstovauti savo nar\xc4\x97ms Europos S\xc4\x85jungos ir Lietuvos institucijose, formuoti vie\xc5\xa1\xc4\x85j\xc4\x85 nuomon\xc4\x99 apie vystom\xc4\x85j\xc4\xaf bendradarbiavim\xc4\x85 rengiant visuomen\xc4\x97s informavimo ir \xc5\xa1vietimo kampanijas. Lietuvai tapus ES nare ir \xc5\xa1alimi\xc2\xa0\xe2\x80\x93 donore, m\xc5\xabs\xc5\xb3 \xc5\xa1aliai atsirado b\xc5\xabtinyb\xc4\x97 dalyvauti tarptautin\xc4\x97je vystomojo bendradarbiavimo politikoje, kuria, bendradarbiaujant i\xc5\xa1sivys\xc4\x8diusioms ir besivystan\xc4\x8dioms \xc5\xa1alims, siekiama sukurti teising\xc4\x85 ir tvar\xc5\xb3 pasaul\xc4\xaf, kuriame kiekvienas \xc5\xbemogus gali realizuoti savo teises ir gyventi or\xc5\xb3 gyvenim\xc4\x85 neskurstant. NNVBO platforma aktyviai dalyvauja Europos pagalbos ir pl\xc4\x97tros nevyriausybini\xc5\xb3 organizacij\xc5\xb3 konfederacijos CONCORD veikloje bei bendradarbiauja su Airijos, Suomijos, Baltijos \xc5\xa1ali\xc5\xb3 NNVBO platformomis.\n_START_SECTION_\nVeiklos sritys\n_START_PARAGRAPH_\nNNVBO platforma siekia aktyviai dalyvauti formuojant ir \xc4\xafgyvendinant vystomojo bendradarbiavimo politik\xc4\x85 Lietuvoje ir Europos S\xc4\x85jungoje, stiprinti VB srityje dirban\xc4\x8di\xc5\xb3 organizacij\xc5\xb3 geb\xc4\x97jimus bei kompetencijas, atstovauti savo nar\xc4\x97ms Europos S\xc4\x85jungos ir Lietuvos institucijose, formuoti vie\xc5\xa1\xc4\x85j\xc4\x85 nuomon\xc4\x99 apie vystom\xc4\x85j\xc4\xaf bendradarbiavim\xc4\x85 rengiant visuomen\xc4\x97s informavimo ir \xc5\xa1vietimo kampanijas. Lietuvai tapus ES nare ir \xc5\xa1alimi\xc2\xa0\xe2\x80\x93 donore, atsirado b\xc5\xabtinyb\xc4\x97 Lietuvai dalyvauti tarptautin\xc4\x97je vystomojo bendradarbiavimo politikoje, kuria, bendradarbiaujant i\xc5\xa1sivys\xc4\x8diusioms ir besivystan\xc4\x8dioms \xc5\xa1alims, siekiama sukurti teising\xc4\x85 ir tvar\xc5\xb3 pasaul\xc4\xaf, kuriame kiekvienas \xc5\xbemogus gali realizuoti savo teises ir gyventi or\xc5\xb3 gyvenim\xc4\x85 neskurstant. NNVBO platforma aktyviai dalyvauja Europos pagalbos ir pl\xc4\x97tros nevyriausybini\xc5\xb3 organizacij\xc5\xb3 konfederacijos CONCORD veikloje bei bendradarbiauja su Airijos, Suomijos, Baltijos \xc5\xa1ali\xc5\xb3 NNVBO platformomis\n_START_SECTION_\nDuomen\xc5\xb3 baz\xc4\x97\n_START_PARAGRAPH_\n2013 met\xc5\xb3 pabaigoje Nacionalin\xc4\x97 nevyriausybini\xc5\xb3 vystomojo bendradarbiavimo organizacij\xc5\xb3 platforma pristat\xc4\x97 pirm\xc4\x85j\xc4\x85 duomen\xc5\xb3 baz\xc4\x99, kurioje bus kaupiama visa informacija apie Lietuvos nevyriausybini\xc5\xb3 organizacij\xc5\xb3 (NVO) vykdomus vystomojo bendradarbiavimo projektus. Elektronin\xc4\x97 duomen\xc5\xb3 baz\xc4\x97 angl\xc5\xb3 kalba prieinama platformos tinklapyje. Lietuvos NVO atvira ir nuolat atnaujinama duomen\xc5\xb3 baz\xc4\x97 yra skirta partneri\xc5\xb3 bei donor\xc5\xb3 paie\xc5\xa1kai, patirties keitimuisi, bendr\xc5\xb3 projekt\xc5\xb3 ir program\xc5\xb3 id\xc4\x97j\xc5\xb3 vystymui.\n_START_SECTION_\nKita veikla\n_START_PARAGRAPH_\nLietuvos NVBO platforma taip pat aktyviai dalyvauja vystomojo \xc5\xa1vietimo politikos formavimo procesuose. Organizacija, bendradarbiaudama su kino festivalio \xe2\x80\x9eNepatogus kinas\xe2\x80\x9c organizatoriais, 2013 metais pristat\xc4\x97 film\xc5\xb3 cikl\xc4\x85, skirt\xc4\x85 besivystan\xc4\x8di\xc5\xb3 \xc5\xa1ali\xc5\xb3 problemoms aptarti, organizuoja film\xc5\xb3 per\xc5\xbei\xc5\xabras Lietuvos regionuose. Nacionalin\xc4\x97 nevyriausybini\xc5\xb3 vystomojo bendradarbiavimo organizacij\xc5\xb3 platforma taip pat buvo aktyvi valstyb\xc4\x97s partner\xc4\x97 Lietuvos pirmininkavimo Europos S\xc4\x85jungos Tarybai laikotarpiu.'